— 267 - 



de madame saincte Katherine ; et ou cas que je trespasseray en la 

 cité de Besançon, je vuilz et ordonne estre enterré en l'esglise par- 

 rochial de Saint-Jehan-Baptiste de Besançon, dessoubz la tombe 



où sont enterrez nos prédécesseurs Item je donne et lègue par 



droit d'institution à dame Symonne d'Orssans, ma fille, femme de 

 noble homme messire George de Monstureul, chevalier, seigneur 

 de Melezey en partie, dix frans monnoye pour une fois. Et paroil- 

 lement je donne et lègue par droit d'institution à ma fille Anne 

 d'Orssans , femme de noble homme Jehan-Guillame de Roppe , 

 escuier, dix frans monnoye pour une fois. Et veut qu'elles soient 

 contentes, et en ce mesdites filles faiz mes héritières, et partant les 

 prives et vuilz estre privées de ma sucession et hoirie ; et s'il leur 

 est riens dehuz de leur doct et mariaiges, qu'elles soient payées, 

 contentées et satiffaictes par mes héritiers cy-après nommez. Et 

 vuilz et ordonne que mesdites filles succèdent l'une à l'aultre ou 

 cas qu'elles n'auroient hoirs de leurs propres corps en léal mariaige 

 procréé ; et ou cas qu'elles décéderoient sans hoirs de leurs propres 

 corps en léal mariaige procréé, en icelluy cas je vuilz et ordonne 

 que leurs chevances reviennent de plain droit à mes héritiers cy- 

 après nommez. Item je donne et lègue par droit d'institution et 

 hoirie à Estienne d'Orssans, mon aynnez filz, pour sa part, porcion 

 et partaige tant paternel que maternel, tout ce que j'ay es villes, 

 fins, finaiges et territoires de Lomont, Lomontat , de Moffans, de 

 Roye, de la Neufzvelle, de Melisey, de Presse, d'Annegrey, de Se- 

 vrance, de Maigny-Euvrart, Rignovelle, de Quers, de Citers, de 

 Genevrey, d'Adelans, de Bouhans ; trois charres de vin que j'avoye 

 à Sarreney de rente , dont ledit Estienne , mondit filz , a remploier 

 l'argent. Item, en oultre, je donne et lègue par droit d'institution 

 audit Estienne le diesme de Maurevillers, le diesme de Scabourne- 

 le-Bas, le diesme de vin et de grainne deReugnesville, les diesmes 

 de grainne et de vin de Bronstat ; sur lesquelx diesmes Loys d'Ors- 

 sans, mon filz, prendra tous les ans trois charres de vin ; le de- 

 meurant dudit vin sera audit Estienne : et quant il l'y aura moings 

 desditz trois charres de vin, ledit Loys portera la deffaillance et 

 résidu dudit vin. Item paroillement je donne et lègue par droit 

 d'institution audit Estienne le diesme de Grange-la- Ville et les six 

 quartes de scel que je prens sur les meix Parrecel de Salnot. Item 

 je donne et lègue audit Estienne la collacion de ma chappelle dudit 

 Lomont, et sera tenu de payer le chajipellaia. Et sera aussi char- 

 gier de baillier tous les ans dix frans à madite fille de Melisey, à 

 réachat de cent frans monnoye, pour le charre de vin que je luy 



